
	Targed 1
	I barhau i ystyried y darllenydd wrth gyflwyno cyd-destunau a fydd efallai yn anghyfarwydd iddynt. 


	Targed 2
	I ystyried dewis tystiolaeth fwyaf diweddar sydd ar gael yn unig yn y rhestr ddarllen.




Cylch 3 Astudiaethau Proffesiynol ac Addysgegol: Ymchwilio i’r Dysgu: beth, sut a pham ydw i’n addysgu?
Prosiect Ymchwil ar raddfa fechan yn canolbwyntio ar ddiddordeb proffesiynol
Rhan 1
Amcan y prosiect ymchwil hwn oedd dylunio cwestiwn ymchwil ar faes o fy niddordeb. Prif gymhelliad yr ymchwil yma oedd, i gynnal astudiaeth gwers gyda chyd-athro dan hyfforddiant. Ond, oherwydd cyfyngiadau Covid, nid oedd unrhyw ffordd i weithio ochr yn ochr yn yr ysgol i gynnal astudiaeth gwers. 
Y bwlch mewn gwybodaeth roeddwn i’n bwriadu ymchwilio iddo oedd y defnydd presennol o dechnoleg yn yr ystafell ddosbarth a’i ddylanwad ar ymroddiad i dasg. Byddai llenyddiaeth yn ategu hyn, mae'r defnydd o dechnoleg o fewn ystafelloedd dosbarth wedi cynyddu'n aruthrol yn y blynyddoedd diwethaf (Orlando, 2014). Atgyfnerthir Dwyer (2007), bod ymwybyddiaeth gynyddol o dechnoleg yn fuddiol o fewn addysgu. Gan sylwi ar y cyfle yn y bwlch hwn o ymchwil ac hefyd o rannu diddordeb cyffredin ar y pwnc gyda fy mhartner, daethom i benderfyniad eithaf hawdd wrth lunio'r cwestiwn ymchwil hwn.
Yn gyntaf, hoffwn roi cyd-destun byr ar yr ysgol y cynhaliwyd yr ymchwil yma. Agorodd yr ysgol yn 2005 a lleolir ym mhentref yn Sir Gaerfyrddin. Cymraeg yw prif gyfrwng bywyd a gwaith yr ysgol. Mae 357 disgybl rhwng 3 ac 11 oed ar y gofrestr a phenodwyd y pennaeth newydd i’w swydd ym mis Medi 2017 (Estyn, 2018). Nodir yn brosbectws yr ysgol, bod gweledigaeth yr ysgol yn sefydlu dysgwyr sy’n ‘hyderus ddigidol ac yn annibynnol’ sy’n nodwedd annatod o’r ymchwil hwn gan y bydd angen nifer o sgiliau mewn cymhwysedd digidol ar y dosbarth.
Y dosbarth a fydd yn cymryd rhan yn yr ymchwil yw dosbarth o 25 o ddysgwyr ym mlwyddyn 5 a 6. Bydd tua 68% o’r plant yn dod o deuluoedd Saesneg iaith gyntaf. Yn ogystal â hyn, bydd o amgylch 36% o’r dysgwyr yn y dosbarth yn cael darpariaeth ychwanegol yn eu datblygiad, er enghraifft, datblygiad emosiynol neu wybyddol. O sgyrsiau gyda’r athro dosbarth a’m harsylwadau fy hun, daethpwyd i’r casgliad bod llawer o ddysgwyr yn weddol gymwys wrth ddefnyddio technoleg yn y dosbarth.
I ddod â’r cyflwyniad hwn i’m hymchwil i ben, hoffwn rannu’r cwestiwn ymchwil y penderfynom edrych arno sef, ‘Sut gellir technoleg cael eu defnyddio i gynyddu ymroddiad disgyblion o fewn y dosbarth?’. 
Adolygiad o Lenyddiaeth
Fel y nodwyd yn flaenorol, mae technoleg yn arf sy'n tyfu'n gynyddol yn y dosbarth (Dwyer, 2007). Mynegir De Bortoli et al (2013), bod angen i fyfyrwyr fod yn fedrus yn y defnydd o dechnoleg er mwyn cymryd rhan yn effeithiol mewn byd cynyddol ddigidol. Yn naturiol mae Donaldson (2015) yn adlewyrchu pwysigrwydd hyn, gan ddynodi bod cymhwysedd digidol yn fwyfwy hanfodol ar gyfer dysgu a bywyd ac y dylid rhoi statws tebyg iddo yn y cwricwlwm i’r hyn sydd gan lythrennedd a rhifedd. Gan fod technoleg yn ffocws cymharol newydd o fewn addysgeg, meddyliais byddai cyfle yma i gyfrannu at ymchwil modern a hefyd i ymchwilio i rywbeth sy’n tanio fy chwilfrydedd fy hun hefyd.
Bydd ystod helaeth o ymchwilwyr wedi ymchwilio i’r effaith gall defnydd a chymhwysiad technoleg yn yr ystafelloedd dosbarth o bosibl gynyddu'r broses addysgu a dysgu (Richards, 1998; Brush a Saye, 2009). Megis hyn, cynhaliwyd nifer o ymchwilwyr astudiaethau i ddefnydd dechnoleg mewn ymgais i ddarganfod os yw ymgorffori technoleg yn yr ystafell ddosbarth yn helpu dysgwyr, ac os felly, pa ffactorau sy'n cyfrannu at ganlyniad cadarnhaol (Dawson, Cavanaugh a Ritzhaupt, 2008). Gan feddu ar ddealltwriaeth gymharol o’r hyn ymchwiliwyd iddo eisoes yn y maes. Hoffwn edrych os yw technoleg yn addasu ymroddiad dysgwr i dasg mewn ffordd gadarnhaol neu fodd negyddol.
Mae Lengel ac Evans (2020) dan yr argraff, bod defnydd technolegol yn dal ffocws ei chynulleidfa yn ddi-ffael, er gwaethaf dirywiad mewn rhychwant sylw yn y byd cyfoes. Ychwanegir, bod technoleg yn naturiol yn darparu cyffro i’r ymennydd trwy sgriniau a delweddau sy'n newid yn gyflym sy'n hudo'r dysgwr gan ddal ei sylw (Lengel ac Evans, 2020). Dywed Sabzian et al (2013), yn hytrach a’r amgylchedd statig sy'n canolbwyntio ar yr athro ble mae'r dysgwyr yn gweithredu fel derbynwyr gwybodaeth o un ffynhonnell. Sylwir gyda thechnoleg mae’r ystafell ddosbarth yn drawsnewid i leoliad gweithredol, llawn gweithgaredd ystyrlon lle gwneir y plentyn yn gyfrifol am ei ddysgu. Gan gymryd rhan mewn gweithgareddau ystyrlon, megis cyrchu’r rhyngrwyd i chwilio am wybodaeth. Cytunir Buckingham (2003), gan gefnogi bod technoleg yn hwyluso arddulliau mwy hyblyg a democrataidd o addysgu a dysgu a rhoi mwy o reolaeth i ddysgwyr dros eu dysgu. Ategir hyn gyda'r dystiolaeth bod offrymau technolegol yn denu'r ymennydd. Maent yn ddeniadol, yn ysgogol, llachar, lliwgar, yn newid yn gyflym, ac yn gyffrous, ac mae pob un ohonynt yn hudo'r ymennydd (Lengel ac Evans, 2020).
Felly, mae'n amlwg bod technoleg yn cael effaith fuddiol ar ddosbarth. Ond, hoffwn ymchwilio'n ddyfnach i'r ffordd y mae'n effeithio ar ymroddiad. Ceir corff sylweddol o lenyddiaeth yn cefnogi bod technoleg yn gysylltiedig â gwella ymroddiad dysgwyr â dysgu (Churchill a Wang, 2014, Gerger, 2014; Lu et al., 2014). Adroddwyd mewn llenyddiaeth, bod lefel ymgysylltiad dysgwyr a’u diddordeb mewn cyflawni tasgau addysgol wedi cynyddu mewn dosbarthiadau sy’n defnyddio technoleg (Gerger, 2014), hefyd dangosir bod technoleg yn helpu dysgwyr i reoli eu dysgu hunangyfeiriol (Lu et al., 2014). Pwysleisir nifer o astudiaethau bod cymhelliant ac ymroddiad cyffredinol dysgwyr a'u hymgysylltiad yn gwella trwy'r ddarpariaeth o dechnoleg ar waith (Mo, 2011). Cefnogir D’angelo (2018) y ddadl hon, bydd technoleg yn ennyn diddordeb dysgwyr yn ymddygiadol. Sonnir bod mwy o ymdrech ac amser yn cael ei dreulio yn cymryd rhan mewn gweithgareddau dysgu; yn emosiynol, trwy effeithio'n gadarnhaol ar agweddau a diddordebau tuag at ddysgu; ac yn wybyddol, gan fod angen buddsoddiad mewn i feddwl er mwyn deall y cynnwys.
Ni ellir ond ystyried y llenyddiaeth helaeth hon fel cam cyntaf tuag at ddealltwriaeth ddyfnach o dechnoleg. Fodd bynnag, mae golwg agosach ar dechnoleg a'i heffaith ar ymroddiad yn datgelu nifer o fylchau a diffygion. Bydd Cradler (2003) a Schrum a Glassett (2006) yn amau, nad oes digon o dystiolaeth ar effaith technoleg sy’n seiliedig ar addysgu ar ddysgwyr. Dywed Bretag (2011), bod technoleg wedi arwain at “ail-adeiladu” addysgu ac nid “ail-fodelu”, er enghraifft, oherwydd bod athrawon bellach yn addysgu drwy ddefnyddio pŵer-bwynt yn hytrach na byrddau sialc. Credir Joseph (2012), byddai sefydliadau addysg yn integreiddio technoleg fel modd o adeiladu ar ddulliau presennol, yn hytrach a gwneud y defnydd gorau posibl o’r dechnoleg mewn ffyrdd mwy ystyrlon. Dengys llenyddiaeth amrywiol rhwystrau eraill technoleg gan gynnwys, diffyg cymhelliant oherwydd sgiliau cymdeithasol gwael, sgiliau cyfrifiadurol gwael, diffyg amser ac amser dosbarth a diffyg cymhelliant a diwylliant ysgol gadarnhaol i dechnoleg (Joseph, 2012). Plethir Bingimlas (2009) i’r ddadl hon gan ddweud, mai prif rwystrau technoleg hefyd yn cynnwys diffyg hyder a chymhwysedd mewn dysgwyr a diffyg mynediad at adnoddau. Fodd bynnag, nid oes unrhyw lenyddiaeth helaeth yn codi'r syniad nad yw technoleg yn cael effaith negyddol ar ymroddiad dysgwyr i dasg.
Er bod yr adolygiad hwn wedi canolbwyntio’n bennaf ar dechnoleg, mae bwlch hefyd i archwilio pa offer ymarferol eraill sydd ar gael a sut gellir eu defnyddio a’u heffeithiolrwydd. Dylai athrawon  darparu cyfarwyddiadau o safon yn dibynnu ar sawl ffactor, gan gynnwys dewis adnoddau dosbarth priodol ar gyfer addysgu. Yn ogystal â hyn, dylai athrawon fod yn fedrus wrth ddod o hyd i adnoddau sy'n gwella dysgu myfyrwyr a'u defnyddio (Study.com, 2020). Dadleuir Bruner (1963), byddai defnydd creadigol o adnoddau dysgu yn gwella teimlad yr athrawon bod eu dysgwyr wedi dysgu mwy ac yn cofio’r hyn a ddysgir yn well. Gan yn debygol o arwain at berfformiad gwell yn y sgiliau y disgwylir iddynt datblygu. Honnai Sampath et al. (1990) arwyddocâd adnoddau dysgu ar gyfer addysgu. O’u defnydd cywir, gallai adnoddau dysgu helpu i ehangu’r ystod o brofiadau plentyn mewn proses sy’n meithrin dysgu di-eiriau, hynny yw annibyniaeth a hunangyfeirio wrth ddysgu. Mae cymhorthion gweledol yn hanfodol i’w ddefnyddio fel rhan annatod o addysgu a dysgu, oherwydd eu bod yn cynorthwyo’r dysgwr i gyrraedd lefel uwch o ddealltwriaeth o fewn cyd-destun y pwnc addysgol (Sampath et al, 1990). Ychwanegir Mukwa (1988), y dylai’r mathau o adnoddau a ddewisir ennyn diddordeb mewn dysgwyr; darparu gwybodaeth gywir; arbed amser athrawon ac ysgogi dychymyg mewn dysgwyr.
I grynhoi'r llenyddiaeth, mae'n amlwg y bu nifer o astudiaethau ar y defnydd o adnoddau, boed yn dechnegol neu ddim, a'u heffeithiau. Yr hyn y bydd fy ymchwil yn ei ddangos, gobeithio, yw persbectif plentyn canolog o'u heffeithiolrwydd yn y pen draw.
Fy nyluniad
Beth yw astudiaeth gwers?
Yn yr un modd y soniwyd amdano yn y cyflwyniad, nid oedd modd cwblhau astudiaeth gwers fel pâr. Felly, cynhaliwyd yr astudiaeth gwers yn annibynnol.
Damcaniaethwyr blaenllaw ar y dull yma yw Peter Dudley (2014). Dywed, astudiaeth gwers yw ffurf benodol iawn o weithredu ymchwil ystafell ddosbarth sy’n canolbwyntio ar ddatblygu gwybodaeth ymarfer athrawon. Ychwanegir ei fod yn ymwneud â grŵp o athrawon ar y cyd yn cynllunio, addysgu, arsylwi a dadansoddi dysgu ac addysgu mewn ‘gwersi ymchwil’. Canmolir Cerbin a Kopp (2011) y model ar gyfer adeiladu gwybodaeth addysgeg a gwella addysgu wrth i'r athro ddod yn fwy gwybodus am sut mae'r disgybl yn dysgu ac yn meddwl. Ar ben hyn, mae’r dull yn rhoi cyfle i athrawon ddyfnhau eu gwybodaeth am bwnc, eu gwybodaeth am gynnwys addysgeg ac arferion addysgu ymarferol i hyrwyddo dysgu pob dysgwr, trwy athrawon yn cydweithio â chydweithwyr eraill (Goei et al, 2021). Daw Stigler a Hiebert (1999) i’r casgliad, bod cydweithio yn elfen arbennig o astudiaeth gwers, wrth iddo leddfu ynysiad addysgu gan alluogi athrawon i rannu eu profiadau a’u gwybodaeth ag eraill.
Fodd bynnag, tynnir llenyddiaeth sylw at yr heriau penodol sy'n codi yng nghyd-destun ymarfer ac integreiddio astudiaeth gwers. Amlinellir astudiaethau at y pwysau ar athrawon oherwydd y llwyth gwaith sy’n arwain at eu hanallu i ymrwymo i'r weithdrefn astudio gwersi, gyda'r posibilrwydd o arwain at fyfyrio arwynebol a 'dysgu amhriodol' (Myers, 2012; Parks, 2009). Sylwir Olga (2018) tri rhwystr astudiaeth gwers yn ei ymchwil ar ei defnydd yn ysgolion yn Kazakstan: amser, diffyg sgiliau ac adnoddau, ac ymwrthedd. Darganfyddir nid yw athrawon gydag amser i integreiddio astudiaeth gwers i arferion yr ysgol; roedd diffyg sgiliau arsylwi gan athrawon, nid oeddent yn siŵr beth a ystyriwyd fel tystiolaeth o ddysgu dysgwyr; ac ystyrir astudiaeth gwers fel baich ychwanegol i weithdrefnau’r ysgol.
Y dyluniad astudiaeth gwers
Ar gyfer cynnal astudiaeth gwers, roedd angen cyfranogwyr o 3 plentyn, bydd y sampl yma yn gynrychiolydd o’r dosbarth cyfan. Er mwyn sicrhau cynrychiolaeth deg o’r dosbarth cyfan, dewiswyd 3 phlentyn ar hap o’r 25 o blant sydd yn y dosbarth. Dywed Horton (2021), bod samplu fel hyn yn ddiduedd ac yn ddefnyddiol oherwydd ei symlrwydd. Gan ystyried canllawiau BERA (2018) lle defnyddir samplu ar hap haenedig, nodir ei bod yn briodol dewis mwy cyfranogwyr nag sydd angen, felly os fydd unigolion yn tynnu'n ôl, gellir eu disodli o'r pwll ar hap. Felly, paratois 3 chyfranogwr ychwanegol yn achos digwyddiadau na allai'r cyfranogwyr presennol gymryd rhan. Yn y pen draw roedd hyn yn ddoeth, gan na allai 2 o’r cyfranogwyr gwreiddiol gymryd rhan yn yr ymchwil.
Er mwyn addysgu’r wers, bydd yn rhaid rhannu’r wers yn 3 adran ar wahân; tasg yn canolbwyntio ar dechnoleg; tasg yn canolbwyntio ar offer ymarferol yn unig a thasg yn defnyddio'r ddau. Er mwyn addysgu’r wers, bydd yn rhaid rhannu’r wers yn 3 adran ar wahân; tasg sy’n canolbwyntio ar dechnoleg; tasg sy’n canolbwyntio ar offer ymarferol yn unig a thasg sy’n defnyddio'r ddau. Gwneir hyn er mwyn arsylwi ymroddiad y dysgwyr ar bob adnodd er mwyn gallu llunio ateb i'r cwestiwn ymchwil. Gyda sicrwydd, mae’n bwysig nodi bod yr holl dasgau ychydig yn wahanol i’w gilydd. Dyfeisiaf hyn, er mwyn sicrhau bod lefel yr ymroddiad yn cael eu cadw’n ffres gyda bob tasg newydd, yn hytrach a chael cyfranogwyr i ailadrodd yr un dasg 3 gwaith. Beth bynnag, prif nod yr ymchwil hwn oedd arsylwi’r defnydd o’r adnoddau hyn ac ymroddiad y dysgwyr yn eu defnyddio, er beth yw cynnwys y dasg. Gwnaethpwyd hyn mewn tri dull ymchwil ar wahân ar gyfer y broses driongli. Triongli yw dull a ddefnyddir i gynyddu hygrededd a dilysrwydd canfyddiadau ymchwil (Cohen et al, 2002). Gall helpu i egluro canlyniadau astudiaeth (Carvalho a White, 1997). Yn ganolog i driongli yw'r syniad bod dulliau sy'n arwain at yr un canlyniadau yn rhoi mwy o hyder yng nghanfyddiadau'r ymchwil (Given, 2008).
Yr arsylwad
Mae dewis y dull ymchwil cywir ar gyfer y cyd-destun yn ymagwedd ymchwil bwysig i fod yn ymchwilydd medrus (Moodle, 2021a). Er mwyn cyfiawnhau’r wybodaeth sydd ei hangen arnaf i ateb y cwestiwn ymchwil, dewisais arsylwi’r dysgwyr yn strwythuredig yn ogystal â chreu amserlen arsylwi trwy ddefnyddio’r raddfa Leuven.
Er mwyn arsylwi'n llawn ar gynnwys cyfoethog y wers roedd angen recordio’r wers. Wrth gwrs, cafwyd caniatâd gan warcheidwad neu riant y cyfranogwyr a chafodd y cyfranogwyr eu hysbysu'n llawn ar ddechrau'r wers y byddai'r wers yn cael ei recordio. Felly, roedd yn hollol bwysig bod triniaeth gyfrinachol ac anhysbys o ddata cyfranogwyr yn cael ei hystyried yn norm ar gyfer cynnal yr ymchwil. Gan gydnabod cyfranogwyr unigol i breifatrwydd, a’i hawliau o gyfrinachedd ac anhysbysrwydd (BERA, 2018). 
Dewisais arsylwi’n strwythuredig gan ei fod yn deillio o ganolbwyntio ar ddiddordebau'r ymchwil (Price et al, 2017). Yng nghyd-destun yr ymchwil, ymroddiad i dasg a'r defnydd o'r adnoddau byddai'r rhain. Bydd manteision y dull yma yn gynnwys; cynhyrchu data dibynadwy gan ei bod yn hawdd i ymchwilwyr eraill eu hailadrodd gan ddefnyddio categorïau sefydlog a hefyd gellir mesur yr arsylwad yn hawdd hefyd (GetRevising, 2013). Yn bendant, mae arsylwi yn rhan annatod o rôl yr athro wrth gael y profiad i weld pethau yn eu cyd-destun naturiol a gweld pethau nad oeddwn yn ymwybodol eu bod wedi digwydd (Moodle, 2021b). Fodd bynnag, efallai na fydd gan y math hwn o arsylwi canlyniadau nad ydynt mor fanwl. Hefyd mae'r ymchwil wedi'i gyfyngu i arsylwi ymddygiad mewn lleoliadau lleol. Nid yw’n archwilio’r bwriadau sy’n sail i’r ymddygiadau hynny (Bryman, 2016).
Felly, fy mwriad oedd ysgrifennu’r canlyniadau arsylwad ar ffurf graddfa Leuven. Mae’r raddfa Leuven yn raddfa 5 pwynt sy’n galluogi athrawon i fesur cyfranogiad ac ymroddiad plentyn i dasg (Learning Journals, 2017). Bydd pwynt cyntaf y raddfa yn cael ei ddefnyddio ar gyfer cyflwr ymroddiad eithriadol o isel, hyd at bwynt pump sy’n cynrychioli'r ymroddiad gorau posibl y gall plentyn ei dangos. Ceir ymweld ar dempled yn atodiad 1, sy’n dangos yr amserlen arsylwi a ddefnyddiwyd yn seiliedig ar fodel graddfa Leuven. Ceith ymroddiad eu mesur ar ddechrau, canol a diwedd y dasg ac yna bydd yr ymroddiad cyfartalog yn cael eu cyfrifo ar gyfer y gweithgaredd. I mi, dyma oedd y ffordd orau o fesur ymroddiad y plentyn i dasg dros gyfnod o amser a chan fod y sesiwn wedi'i chofnodi roedd yn haws gwerthuso'r data.
Cyfweliad Grŵp 
Yr ail ran yr oedd angen rhoi sylw iddi yn yr ymchwil hwn oedd y cyfweliad lled-strwythuredig. Diffinir Given (2008) cyfweliad lled-strwythuredig yn strategaeth casglu data ansoddol, ble mae'r ymchwilydd yn gofyn cyfres o gwestiynau penagored i gyfranogwyr. Dywed Dornyei (2007), fod cyfweliad lled-strwythuredig yn addas pan fydd gan yr ymchwilydd ddigon o wybodaeth am amgylchedd yr ymchwil i ddatblygu cwestiynau agored ymlaen llaw. Roedd cyfweliadau lled-strwythuredig manwl hefyd yn galluogi’r ymchwilwyr i gael cyswllt mwy uniongyrchol â’r cyfranogwyr (Kvale a Brinkmann, 2009). Y rhesymeg tu ôl i fy newis o gwestiynau oedd deall beth yn union oedd barn y dysgwyr am y gweithgaredd. Er enghraifft, gofyn iddynt 'Beth wnaethoch chi ei fwynhau a pham?' (Gweler cwestiynau cyfweliad yn atodiad 2). Fel y dywedodd Dornyei (2007), roedd y cwestiynau penagored hyn yn agor trafodaeth yn ogystal â data ansoddol, yn wahanol i’r data amserlen arsylwi.
Myfyrio
Mae cylch dysgu Kolb (1984) yn caniatáu strwythur o destun adfyfyriol o amgylch pedwar cam gwahanol, gyda phob un ohonynt yn gysylltiedig ag un broses yn bwydo i mewn i'r nesaf. Yn y cam cyntaf, rydych chi'n disgrifio eich profiad a theimladau ar y pryd; yn ail, rydych yn gwerthuso’r profiad yn feirniadol; nesaf rydych yn myfyrio i lefel ddyfnach trwy geisio deall pam aeth y profiad fel y gwnaeth; yn olaf, byddwch yn llunio cynllun ar sut y gallech wneud pethau'n wahanol yn y dyfodol (Kolb, 1984). I osod hyn yng nghyd-destun fy ymchwil, defnyddiais fodel Kolb (1984) i ddisgrifio’r 3 gweithgaredd ac yna symud ymlaen i’w gwerthuso, yn y trydydd cam, fe wnes i werthuso'r dulliau defnyddiais y dyfnach ac yn olaf ystyrir dulliau eraill gallwn fod wedi’u defnyddio yn yr ymchwil tro nesaf (Gweler taflen myfyrio mewn mwy o ddyfnder yn atodiad 3).
Un o nodweddion pwysicaf ac arwyddocaol y ddamcaniaeth hon, yw bod pob cam o'r cylch yn gysylltiedig ag arddull o ddysgu gwahanol (Source Essay, 2022). Mae'r model yn rhoi effaith i'r hyn a ddysgir pan gaiff ei adweithio. Ymhellach ymlaen mae’r, trosglwyddiad o wybodaeth o ddamcaniaeth i ymarfer yn arwain at gaffael gwybodaeth newydd (Nelson & Staggers, 2018). Dadleuir Morris (2020), bod diffyg eglurder yn un o gamau’r cylch dysgu trwy brofiad - profiad diriaethol. O ran dehongli profiad diriaethol, disgrifiodd Bergsteiner et al (2010) ei fod yn “ddryslyd iawn.” Dadansoddir Morris (2020), nad yw llawer o athrawon neu addysgwyr yn ystyried yr arddull draddodiadol o addysgu megis darllen llyfrau, rhoi darlithoedd, ac ati fel profiad diriaethol felly nid ydynt yn cael eu hystyried fel rhan o ddysgu trwy brofiad.
Ystyriaethau Moesegol
Wrth gwblhau unrhyw ymchwil, bydd gofyn am adolygiad dwfn o elfennau moesegol yr ymchwil. Bydd bod yn ymchwilydd moesegol yn rhan annatod o’r ymagweddau ymchwil yr Athrofa (Moodle, 2021a) i sicrhau diogelwch pawb sy’n cymryd rhan.
Gan y byddaf yn gwneud yr ymchwil gyda phlant, cael caniatâd gan y rhai sy’n gyfrifol am y plentyn, megis rhiant neu warcheidwad (BERA, 2018) oedd y cam cyntaf. I wneud hyn, anfonwyd llythyr yn nodi manylion yr ymchwil a'r hyn y bydd yn digwydd at y rhieni/gwarcheidwaid hynny (gweler llythyr caniatad yn atodiad 5). Roedd y llythyr yn amlinellu y byddaf yn parhau i fod yn agored i’r posibilrwydd y gallai cyfranogwyr ddymuno, am unrhyw reswm ac ar unrhyw adeg, dynnu eu caniatâd yn ôl (BERA, 2018); ystyrir bod triniaeth gyfrinachol a dienw o ddata cyfranogwyr yn norm ar gyfer cynnal ymchwil (BERA, 2018); ac yn gofyn am ganiatâd eu plentyn i gael ei wyneb a'i lais wedi'i recordio. Dywed yn glir hefyd y byddai'r data hwn yn cael ei ddinistrio ar ôl i'r aseiniad cael ei farcio.
Ar ôl rhoi caniatâd, gyda thyst o lofnod gwarcheidwad a'i chymeradwyaeth. Byddwn yn symud ymlaen i roi gwybodaeth i’r dysgwyr cyn cynnal yr ymchwil. Gan gyfeirio at y cynnwys dylwn rannu gyda’r plant trwy ddefnyddio’r ffurflen moeseg (Gweler atodiad 4), gwiriais fy mod yn; ‘disgrifio’r prif weithdrefnau ymchwil i gyfranogwyr ymlaen llaw, fel eu bod yn cael gwybod beth i’w ddisgwyl?’ (Gweler atodiad 4, BERA, 2018); esbonio bod hawl i adael yr ymchwil ar unrhyw bryd ac nid bydd yn cael effaith ar eu haddysgu (Gweler atodiad 4); hefyd beth fydd yn digwydd i'r wybodaeth a ddarperir ganddynt a sut bydd y wybodaeth honno'n cael ei defnyddio (BERA, 2018). Gofynnwyd am ganiatâd i recordio’r dysgwyr eto ac eglurwyd mewn dyfnder y modd byddai’r data cael ei gadw yn anhysbys a chyfrinachol. Hynny yw, Bydd y cofnodion yn cael eu cadw ar y cwmwl OneDrive ar gyfrifiadur personol er mwyn gallu arsylwi'r gweithgaredd ac yna yn cael eu dileu ar darddiad yr aseiniad (Gweler atodiad 4).
Amlinellir yn y ffurflen moeseg (Gweler atodiad 4) y risgiau i sefydliadau ac unigolion, hynny yw'r cyfranogwr, ymchwilydd a'r brifysgol. Bydd risgiau sy'n gysylltiedig â'r brifysgol yn cynnwys, dinistrio ei henw da. Yma, bydd angen fel ymchwilydd i mi gadw at ymagweddau ymchwil yr Athrofa a pharchu aelodau’r ysgol. Mae'r enghraifft hon yn ddangosydd o’r nifer o risgiau a datrysiadau yr wyf wedi'u gwerthuso yn y ffurflen moeseg.
Ar ddiwedd yr astudiaeth wers, os fydd y cyfranogwyr yn gofyn am adborth ynglŷn unrhyw weithgaredd bydd yna rwymedigaeth i mi rannu gyda nhw adborth ynglŷn ar weithgaredd (gweler atodiad 4) byddaf yn ymgysylltu â chyfranogwyr ar ddiwedd yr ymchwil trwy ôl-drafodaeth mewn fformat sy'n gyfeillgar i'r gynulleidfa trwy ddarparu adborth cryno ar y canfyddiadau (BERA, 2018).
Crynodeb o ganlyniadau astudio gwers
Yng ngoleuni effaith covid, roedd cylchredeg rhwng ysgolion yn amhosib i'w gwblhau ac felly dim ond yn fy ysgol lleoliad yr ymgymerwyd ag astudio'r wers.
Fel y nodwyd eisoes, nod y wers oedd mesur ymroddiad y dysgwyr a’u defnydd o’r adnoddau. Roedd y dysgwyr wedi dangos ymroddiad cadarnhaol i'r holl dasgau. Yn ôl graddfa Leuven (gweler atodiad 1), cyfartaledd cymedrig ymroddiad i'r dasg dechnoleg oedd 2.73, sy'n golygu bod ffocws gweddol yn wahanol i’r dasg heb dechnoleg a chafodd sgôr 4.16, sy'n golygu ymroddedig iawn.
O'r ymddygiad a arsylwyd, gallwn weld dysgwyr yn datblygu sgiliau yn y tasgau dechnoleg yn bennaf. Rhoddodd Dysgwr B cymorth i Ddysgwr Ac i ddatblygu sgil newydd yn ystod yr ail dasg. Dangosir hyn bod y dasg wedi caniatáu dysgwyr i gymryd rheolaeth dros eu dysgu, yn debyg iawn i’r hyn a gododd Buckingham (2003) ac arweiniodd hyn at ennyn sgil newydd. Felly nid yn unig y cymerodd y dysgwr wybodaeth oddi wrth ddysgu am eu testun ymchwil, ond fe wnaethant hefyd integreiddio sgil newydd i'w portffolios a allai brofi i fod yn bwysig ar eu llwybr dysgu.
Tra bod ymddygiadau a arsylwir o ddefnydd cadarnhaol o adnoddau yn amlwg yn y tasgau technoleg. Sylwais ar fwy o ymroddiad i'r dasg gyda'r offer ymarferol, di-dechnoleg, roedd atebion o'r cyfweliad (gweler atodiad 2) yn dangos bod dysgwyr wedi cael mwy o "hwyl" a "mwynhau" yn y dasg. Arweiniodd hyn yn ei dro at fwy o ryngweithio tuag at y dasg. Ymatebodd 'Dysgwr 3', gan awgrymu "Roeddwn i'n hoffi gallu dal rhywbeth, ei daflu a datrys problem", dangosir hyn dysgu hunan-arweiniol a ebychodd Sampath et al (1990) ar ddefnydd o adnoddau dysgu da. Mae'n dangos y gall darparu'r deunyddiau gorau posibl ar gyfer tasg syml a byr bod yn fwy ystyrlon i’r dysgu sy’n digwydd.
Mae Dudley (2014) yn gweld astudiaeth gwers fel cynghrair o athrawon yn ymchwilio i wersi er mwyn wella gwybodaeth yr athrawon hynny. Heb unrhyw ffordd i wella fy nealltwriaeth gan rywun arall ar y ddamcaniaeth ymchwil, cefais fy ynysu yn fy ymdrechion (Stigler a Hiebert, 1999). Er gwaethaf hyn, rwy'n credu fy mod wedi cymryd llawer o'r profiad.
Mae astudio gwers yn rhoi gwybodaeth gyfoethog am y dysgu a’r maes diddordeb, er bod y pwysau y mae’n ei roi ar athrawon (Olga, 2018; Myers, 2012; Parks, 2009). Mae’n dangos ffyrdd newydd o feddwl drwy driongli dulliau (Heale a Noble, 2019) ac yn darparu meysydd o fyfyrio dyfnach. Fel y gwelir yn atodiad 3, rwyf wedi gallu myfyrio ar fy mhrofiad trwy ddamcaniaeth Kolb (1984). I bob pwrpas gyda’r model hwn, roeddwn yn gallu gwerthuso’r bylchau yn y wers a’r hyn y gellid bod wedi’i wella. Yn nodedig, datblygu sgil penodol. Yn ogystal â bod yn darged yn fy addysgeg fy hun, byddai hyn wedi galluogi dysgwyr i ryngweithio'n well â'r dasg trwy ddangos rheswm dros gwneud y dasg hefyd. Mae'r model wedi fy ngalluogi i weld hyn a gweithio ar yr hyn werthusais i wella fy nealltwriaeth fel athro.
Yn y dyfodol, rwy'n gweld yr astudiaeth wers fel adnodd gwerthusol hanfodol i ddyfnhau ymhellach wybodaeth gweithiwr proffesiynol ar eu maes o ddiddordeb. Byddwn hefyd yn gweld defnyddio hyn ar y cyd ag eraill, er mwyn rhannu canlyniadau, a hefyd arsylwi addysgeg dda mewn athrawon eraill. Yn ogystal â hyn, gellir mynd â gwerthuso ymhellach ac mae'n darparu persbectifau ychwanegol i addysgeg dda.
Canfyddiadau
Mae canfyddiadau ymchwil yn awgrymu rhywbeth nad oeddwn wedi'i ddisgwyl. Nodwyd astudiaethau fel Gerger (2014), bod lefel ymgysylltiad dysgwyr a’u diddordeb mewn cyflawni tasgau addysgol wedi cynyddu mewn dosbarthiadau sy’n defnyddio technoleg. Ond, dangosir fy nghanlyniadau arsylwad rhesymeg wahanol, er enghraifft ymroddiad cyfartalog ‘Plentyn 2' dros y dasg dechnoleg oedd 2.73 (cymedrol). Fodd bynnag, o'u cymharu â'r dasg nad yw'n ymwneud â thechnoleg, roedd arsylwadau'n dangos mai 4.16 oedd yr ymroddiad cyfartalog i'r dasg (bron yn gwbl ymrwymedig).
Mae'r dystiolaeth hon yn mynd yn groes i'r hyn a ddisgwylid a'r hyn yr oedd llawer o ymchwilwyr wedi esbonio, sef adnodd deniadol (Lengel ac Evans, 2020; Buckingham, 2003; D'Angelo: 2018). Ategir hyn gydag atebion y cyfranogwyr o'r cyfweliad. Dywedant byddai'n well ganddynt beidio â defnyddio technoleg oherwydd eu bod nhw’n treulio gormod o amser ar sgriniau technoleg yn eu bywydau bob dydd ac yr hoffent ddianc ohono i wneud tasgau ymarferol tebyg. Yn y byd yma sy’n datblygu’n gyson, mae cyfran gynyddol o blant yn treulio’u hamser hamdden yn gwylio sgriniau (Twenge et al, 2019), O wybod hyn, a chlywed o lais y disgybl. Bydd lleddfu dysgwyr o sgriniau yn amlach gyda gwersi ymarferol gan ddefnyddio adnoddau ffisegol yn cyfiawnhau’r casgliad yr wyf wedi’i dynnu o’r ymchwil hwn.
Casgliadau
Gellir cyfiawnhau bod y dulliau a ddefnyddiais yn soffistigedig ac yn cael eu defnyddio'n drylwyr yn y maes ymchwil. Roedd triongli dulliau ymchwil yn arddangos dibynadwyedd a dilysrwydd cadarn i'r wybodaeth a gynhwysir yn yr ymchwil. Yn wir, roedd maint y sampl yn rhy isel i wneud unrhyw honiad gellir ei gyfiawnhau i gynrychioli'r ysgol gyfan. Felly, nid yw'n ymddengys y canlyniadau'n ddibynadwy ar ddarlun ehangach. Er gwaethaf, credaf fod defnyddio graddfa Leuven i arsylwi wedi bod yn ystyrlon, gan ei bod yn raddfa sy'n dibynnu ar ffocws yr arsylwyr ar sampl bach ar gyfer mesur ymroddiad yn gywir. Rwyf hefyd yn falch gyda fformat y cyfweliad, gan ei fod yn lled-strwythuredig, roedd posibilrwydd o drafodaeth agored a chwestiynau (Dornyei, 2007). Credaf, bod dilysrwydd y cynnwys wedi cynyddu o’r atebion gan mai amgylched cyfforddus oedd y cyfweliad i blant bod yn onest.
Pryder arall y mae’r ymchwil hwn wedi’i godi yw’r amser y mae dysgwyr yn ei dreulio ar ddyfeisiau yn eu cylch dyddiol. Cynhaliodd Adelantado-Renau et al (2019) ddadansoddiad meta ar y ddamcaniaeth hon. Yn bendant, mae’n faes sydd wedi tanio fy niddordeb a hoffwn adeiladu ar yr ymchwil a maent wedi gwneud eisoes i weld fy hun yr effaith yn gyffredinol. Yn ogystal â hyn hoffwn fuddsoddi amser i ymchwilio i ymateb dysgwyr wrth ryngweithio ag adnoddau i ychwanegu at ymchwil sylweddol ar ddamcaniaeth ‘dysgu-gymdeithasol’ Bandura (1977), o ystyried ei gred ef bod ymroddiad yn ffactor mewn dysgu da.
Argymhellion
Pe bawn i'n gwneud ymchwil astudiaeth wers eto byddwn yn sicrhau i sefydlu cydweithrediad gydag athrawon eraill i sicrhau effeithiolrwydd gorau astudiaeth gwers ac i ennyn canlyniadau cyfoethocach. Mae'r astudiaeth wers hon wedi adnewyddu fy agwedd ar y defnydd o adnoddau yn y dosbarth. Mae'r canlyniadau'n pwysleisio pwysigrwydd eu defnyddio i'r eithaf i'r eithaf, fel arall nid ydynt yn cyfoethogi'r dysgu. Bydd hyn yn ffactor mawr i mi ei ystyried wrth symud ymlaen yn fy addysgeg.
Daeth yr astudiaeth wers â llawer o lwybrau ymchwil y gellid eu cymryd. Dywedodd llawer yn y daflen fyfyrio (gweler atodiad 3) megis; Sut gallwn ni optimeiddio adnoddau mewn dosbarth yn llawn?, Sut gallwn ni ddatblygu sgiliau cymhwysedd digidol o fewn dysgwyr?, Sut mae cymhelliant yn amrywio o feysydd dysgu a datblygiad gwahanol? Efallai trwy astudiaethau gwersi yn y dyfodol, gallaf ateb rhai o'r ymholiadau hyn.
Mae dysgu a thyfu mewn addysgu yn cynnwys adeiladu, datblygu ac ail-greu damcaniaethau ymarferol a gwybodaeth bersonol (Clandinin, 1986; Sanders a McCutcheon, 1986). Mae ymchwilio’n gyson, arbrofi gyda dulliau a damcaniaethau yn debyg iawn i’r hyn a wneir yma yn yr astudiaeth wers. Sydd yn ffactor hollbwysig yn fy nhwf fy hun ac yn elfen i fynd i’w caffael ar fy llwybr at addysgeg ragorol ac arfer da.
Nifer o eiriau: 4,550

